stanford-oval/wikipedia huggingface dataset:
Nikolai Ryžkov
Ura Neuvostoliitossa

Ryžkov oli kotoisin Donetskin alueelta Ukrainasta, mutta oli kansallisuudeltaan venäläinen. Hän työskenteli nuoruudessaan kaivostyöläisenä, kunnes pääsi vuonna 1950 työnjohtajaksi Uralmaš-konetehtaalle Sverdlovskiin. Ryžkov liittyi Neuvostoliiton kommunistiseen puolueeseen (NKP) vuonna 1956 ja valmistui insinööriksi Uralin polyteknisestä instituutista vuonna 1959. Hänestä tuli Uralmašin tehtaan pääinsinööri vuonna 1965 ja Uralmaš-yhtymän pääjohtaja vuonna 1970. Ryžkov oli Neuvostoliiton raskaan ja liikenteen koneteollisuuden apulaisministerinä vuosina 1975–1979 ja Gosplanin ensimmäisenä varapuheenjohtajana vuosina 1979–1982. Hänet valittiin Neuvostoliiton korkeimpaan neuvostoon vuonna 1974 ja NKP:n keskuskomitean täysjäseneksi vuonna 1981. Ryžkov johti keskuskomitean talousosastoa vuosina 1982–1985, sillä uusi puoluejohtaja Juri Andropov siirsi hänet Gosplanista NKP:n luottamustehtäviin. Andropov myös järjesti Ryžkovin yhdeksi keskuskomitean kolmesta sihteeristä vastuualueenaan teollisuus.
Mihail Gorbatšovin kohottua Neuvostoliiton johtoon Ryžkov valittiin NKP:n politbyroon täysjäseneksi huhtikuussa 1985 ja hänet nimitettiin Nikolai Tihonovin tilalle ministerineuvoston puheenjohtajaksi syyskuussa 1985. Ryžkov oli päävastuussa Neuvostoliiton talouspolitiikan johtamisesta 1980-luvun jälkipuolella ja yritti toteuttaa Gorbatšovin ohjelmaan kuuluneita uudistuksia kuten taloudellisen suunnittelun hajauttamista ja uudenaikaisen teknologian käyttöönottoa. Investoinnit keskitettiin koneenrakennusteollisuuteen, mutta käytössä olleet resurssit eivät riittäneet suunnitelmien toteuttamiseen. Ryžkov kuului Neuvostoliiton parlamentiksi vuonna 1989 perustettuun kansanedustajien kongressiin ja vuonna 1990 perustettuun Neuvostoliiton presidentin neuvostoon. Hän vastusti vuonna 1990 syvenevien talousongelmien ratkaisuksi ehdotettua 500 päivän talousohjelmaa, johon sisältyi muun muassa markkinahintoihin siirtyminen. Ryžkov laati vastaesitykseksi maltillisemman ohjelman, jossa markkinatalouteen siirryttäisiin hitaammin eikä valtion omaisuutta yksityistettäisi. Gorbatšov valitsi toteutettavaksi välimuodon alkuperäisestä ja Ryžkovin ehdotuksesta.
Sekä vanhoillisten että uudistusmielisten tahojen kritisoimaksi joutunut Ryžkov sai 25. joulukuuta 1990 sydänkohtauksen, jonka seurauksena hän joutui luopumaan pääministeriydestä. Hänen seuraajakseen tuli tammikuussa 1991 Valentin Pavlov. Ryžkov oli kommunistisen puolueen ehdokkaana Venäjän neuvostotasavallan ensimmäisissä presidentinvaaleissa kesäkuussa 1991, mutta hävisi vaalin itsenäiseksi ehdokkaaksi asettuneelle Boris Jeltsinille.
Neuvostoliiton hajoamisen jälkeen

Neuvostoliiton hajoamisen jälkeen Ryžkov oli muun muassa Tveruniversalbank-pankin sekä Prohorovskoje Pole -sotamuseon johtokunnan puheenjohtajana. Hänet valittiin vuonna 1995 Venäjän duumaan ”Valta kansalle” (Vlast – narodu) -nimiseltä, Venäjän kommunistista puoluetta lähellä olleelta ehdokaslistalta. Hän johti duumassa samannimistä pientä edustajaryhmää ja tuki vuoden 1996 presidentinvaaleissa kommunistien ehdokasta Gennadi Zjuganovia. Ryžkov kuului kommunistisen puolueen johdolla samana vuonna perustetun Venäjän kansallis-isänmaallisen liiton johtajiin. Hänet valittiin uudelleen duumaan vuoden 1999 vaaleissa. Vuonna 2003 Ryžkov valittiin Venäjän liittoneuvostoon Belgorodin alueen edustajana eli senaattorina. Hän joutui vuonna 2014 Ukrainan kriisin vuoksi Euroopan unionin ja Yhdysvaltojen pakotelistalle.
Ryžkov jatkoi liittoneuvoston jäsenenä syyskuuhun 2023 saakka. Hän kuoli 94-vuotiaana vuonna 2024.
Aiheesta muualla

Kuvia tai muita tiedostoja aiheesta Nikolai Ryžkov Wikimedia Commonsissa
| n k Venäjän presidentinvaali 1991 |
| --- | --- |
Sitoutumaton:  Valitut ehdokkaat Boris Jeltsin (presidentti) Aleksandr Rutskoi (varapresidentti) 
Kommunistit:  Valitut ehdokkaat Nikolai Ryžkov (presidenttiehdokas) Boris Gromov (varapresidenttiehdokas) Muut ehdokkaat Vadim Bakatin Albert Makašov Aman Tulejev 
Liberaalidemokraatit:  Valitut ehdokkaat Vladimir Žirinovski (presidenttiehdokas) Andrei Zavidija (varapresidenttiehdokas) 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Latvia  Tšekki  Alankomaat  Puola 
Tieteilijät:  CiNii 
Henkilöt:  Deutsche Biographie  DDB 
Muut:  IdRef 
Ryžkov vuonna 2019.
Kissojen värit

Kissojen värit muodostuvat tummasta pigmentistä eli eumelaniinista ja kellertävästä pigmentistä eli feomelaniinista, jotka molemmat ovat melaniineja. Lisäksi kissojen väritys muodostuu pigmentin puutteesta eli valkoisesta. Kissat voivat olla monen värisiä, vaikka useissa rotumääritelmissä sallitut värit on rajattu muutamaan. Eri kissarotujen sallitut värit määritellään rekisteröivien kattojärjestöjen rekisteröintisäännöissä .
A-lokus – agouti

A-lokus vastaa kissan tabbykuvioinnista. Dominoiva A-alleeli mahdollistaa tabbykuvioinnin; resessiivinen a-alleeli aiheuttaa homotsygoottina tabbykuviottoman eli tasavärisen värityksen. A-tekijä aiheuttaa jokaisen karvan raidoittumisen. T-lokuksen genotyyppi määrittää, miten karvojen raidallisuus järjestyy, eli mikä tabbykuvio kissalla on.. Punaisilla kissoilla tabbykuvio näkyy myös A-lokuksen suhteen "ei-tabbyilla" yksilöillä, koska punainen väri ei riitä peittämään täydellisesti. Tällöin kuvio näkyy usein niin kutsuttuna haamukuviona. Myös ei-tabbyilla pennuilla kuviointi on usein näkyvissä ja haalistuu pennun kasvaessa. Aikuisena näkyvä haamukuvio on useimmilla kissaroduilla värivirhe.
| --- | --- |
: Agouti eli kuviollinen kissa. Varsinainen kuvio määräytyy T-lokuksessa.
: Ei-agouti eli kuvioton kissa.
: Kilpikonnavärisen kissan punaisilla alueilla erottuu selvä tabbyraidoitus; tabbykuviottomat mustat alueet paljastavat kissan ei-agoutiksi.
| 0 | 1 | 2 | 3 |
| --- | --- | --- | --- |
A-lokuksen periytyminen
| X | A | a |  |
| A | AA agouti | Aa agouti |  |
| a | Aa agouti | aa ei-agouti |  |
B-lokus – eumelaniinin sävy

B-lokus vastaa turkin eumelaniinin eli mustan pigmentin muodostumisesta. Sen alleeli B (musta) on ensimmäisen asteen dominoiva, b (suklaa) toisen asteen dominoiva, ja bl (kaneli) resessiivinen.
| --- | --- |
: Musta eli ruskea kissa on muiden väritystekijöiden puuttuessa yksivärinen musta. Rodun ja kuvioinnin mukaan väriä kutsutaan mustaksi, ruskeaksi tai riistanväriseksi.
: Suklaa on mustan suhteen resessiivinen, mutta kanelin suhteen dominoiva väritys. Suklaatekijä saa eumelaniinin jyvästymään mustasta poikkeavalla tavalla.
: Kaneli on mustan ja suklaan suhteen resessiivisesti periytyvä väritys. Kaneliväritystä esiintyy tyypillisesti abessinialaisilla ja itämaisilla lyhytkarvoilla. Abessinialaisilla kanelia väriä kutsutaan usein punaiseksi.
| 0 | 1 | 2 | 3 | 4 |
| --- | --- | --- | --- | --- |
B-lokuksen periytyminen
| X | BB | Bb | Bbl |  |
| BB | BBBB musta | BBBb musta | BBBbl musta |  |
| Bb | BBBb musta | BbBb suklaa | BbBbl suklaa |  |
| Bbl | BBBbl musta | BbBbl suklaa | BblBbl kaneli |  |
C-lokus – naamiovärit

Naamiovärit periytyvät resessiivisesti, villityypin dominoiva alleeli C tuottaa ei-naamiovärisen värityksen. Lokuksen mutaatioalleelit aiheuttavat niin kutsuttuja naamiovärejä, joissa pigmenttiä muodostuu lämpötilan mukaan.
Naamiovärisillä kissoilla pigmenttiä muodostuu tyypillisestui naaman ja "kärkien" eli hännänpään, korvien ja tassujen alueilla, burmanaamiovärisillä myös jonkin verran vartalolla. Lokus vastaa myös silmien vaaleudesta. Lokuksen alleelit ovat C (ei-naamio); cs (siamilaisnaamio) ja cb (burmanaamio); sekä hyvin harvinaiset ca (sinisilmäinen albiino) ja c (punasilmäinen albiino).
Ccb-alleeli dominoi epätäydellisesti Ccs:a, ja CcbCcs-genotyypin kissat ovatkin väriltään siamilais- ja burmanaamiovärityksen välimuotoa. Väritystä kutsutaan tonkineesinaamioksi tai minkiksi. Silmät ovat vihreät tai turkoosit.
| --- | --- |
: Siamilaisnaamio : väritystä esiintyy muun muassa siamilaisilla, pyhillä birmoilla ja ragdolleilla. Pigmenttiä muodostuu vain "kärjissä", silmät ovat siniset.
: Burmanaamio (sepia): väritystä esiintyy burmilla. Musta pigmentti vaalenee seepianruskeaksi ja punainen keltaiseksi, silmät ovat keltaharmaat ta kellanvihreät.
: Tonkineesinaamio (mink): väritystä esiintyy tonkineesi-rodulla, jota FIFe ei ole toistaiseksi tunnustanut.
: Sinisilmäinen albiino. Kuvan kissa saattaa olla W-valkoinen.
: Punasilmäinen albiino
| 0 | 1 | 2 | 3 | 4 | 5 |
| --- | --- | --- | --- | --- | --- |
| C-lokuksen periytyminen | C-lokuksen periytyminen | C-lokuksen periytyminen | C-lokuksen periytyminen | C-lokuksen periytyminen |  |
| X | CC | Ccs | Ccb | Cca | Cc |
| CC | CCCC ei-naamio | CCCcs ei-naamio | CCCcb ei-naamio | CCCca ei-naamio | CCCc ei-naamio |
| Ccs | CCCcs ei-naamio | CcsCcs siamilaisnaamio 1 | CcsCcb tonkineesinaamio2 | CcsCca siamilaisnaamio | CcsCc siamilaisnaamio |
| Ccb | CCCcb ei-naamio | CcsCcb tonkineesinaamio2 | CcbCcb burmanaamio | CcbCca burmanaamio | CcbCc burmanaamio |
| Cca | CCCca ei-naamio | CcsCca siamilaisnaamio | CcbCca burmanaamio | CcaCca sinisilmäinen albiino | CcaCc sinisilmäinen albiino |
| Cc | CCCc ei-naamio | CCCc siamilaisnaamio | CcbCc burmanaamio | CcaCc sinisilmäinen albiino | CcCc punasilmäinen albiino |
colourpoint; silmät siniset
tonkineesinaamio; naamio tummempi kuin colourpointilla, silmät vedenväriset
D-lokus – diluutio

D-lokus vastaa kissan turkin tummuusasteesta. Sen alleeli D on dominoiva suhteessa d:hen.  Resessiivinen d-alleeli saa aikaan diluutiovärityksen.
| --- | --- |
: Sininen on mustan diluutio.
: Lila on suklaan diluutio.
: Beige eli fawn on kanelin diluutio. Beigeä väritystä esiintyy tyypillisesti abessinialaisilla ja itämaisilla kissoilla.
: Creme eli kerma on punaisen diluutio.
| 0 | 1 | 2 | 3 |
| --- | --- | --- | --- |
D-lokuksen periytyminen
| X | D | d |  |
| D | DD ei-diluutiovärinen | Dd ei-diluutiovärinen |  |
| d | Dd ei-diluutiovärinen | dd diluutiovärinen |  |
E-lokus – amber

E-lokuksen norjalaisilla metsäkissoilla esiintyvä resessiiviseti periytyvä mutaatio e aiheuttaa eumelaniinin korvautumisen feomelaniinilla kissan ikääntyessä. Pentuna musta tai sininen kissa muuttuu kasvaessaan kullankeltaiseksi. Väritys on englanniksi amber eli "meripihka". Mutaatio on jäljitetty vuonna 1981 syntyneeseen naaraaseen. O-tekijän vaikutus on e-tekijän suhteen epistaattinen, joten jos kissalla on O-tekijä (eli se on punainen tai kilpikonnavärinen), e-tekijällä ei ole vaikutusta väritykseen.
| --- | --- |
: Kuvassa amber-tabbyvalkea kissa.
| 0 | 1 | 2 | 3 |
| --- | --- | --- | --- |
E-lokuksen periytyminen
| X | E | e |  |
| E | EE ei-amber | Ee ei-amber |  |
| e | Ee ei-amber | ee amber |  |
G-lokus – lapaset

G-lokuksen pyhillä birmoilla esiintyvä resessiiviseti periytyvä mutaatio g aiheuttaa kissan tassuihin rodun rotumääritelmän edellyttämät valkoiset "lapaset". Mutaatio on jäljitetty KIT-geeniin ja sitä esiintyy harvinaisena myös muun muassa ragdolleilla, egyptin mauilla, maine cooneilla, manxeilla, siamilaisilla ja turkkilaisilla vaneilla. Valkotassuisilla ragdolleilla ei kuitenkaan läheskään aina ole G-tekijää.
| --- | --- |
: Pyhä birma lapasineen.
| 0 | 1 | 2 | 3 |
| --- | --- | --- | --- |
G-lokuksen periytyminen
| X | G | g |  |
| G | GG ei lapasia | Gg ei lapasia |  |
| g | Gg ei lapasia | gg lapaset |  |
I-lokus – hopea / savu

Hopeaväritys periytyy dominoivasti . I-tekijä rajoittaa karvan pigmentoitumisen sen kärkeen; juuri jää hopeanvalkoiseksi. Pigmentoituneen osuuden suuruus karvassa riippuu kissan kuvioinnista ja perimästä. Jalostuksella on saatu vakiinnutettua eriasteisia hopea/savupigmentoitumisasteita. Yleensä kuviotonta hopeaa kutsutaan savuksi ja tabbykuvioista hopeatabbyksi.
| --- | --- |
: Hopeanvärisen kissan karvan juuri muuttuu hopeanvalkoiseksi. Geneettisesti hopeatabby, shaded ja chinchilla ovat sama väri, ilmiasussa esiintyvät erot ovat pitkällisen jalostuksen tulosta.  Kuvassa mustapohjainen hopeatabby.
: Savunvärisellä kissalla karvan juuri on hopeanvalkoinen. Kissa saattaa näyttää ei-hopealta, mutta sen liikkuessa valkoinen pohja tulee esille. Savukissoilla saattaa olla voimakkaat haamukuviot. Jalkojen etupinnassa pitäisi näkyä selkeä kontrasti vaalean pohjan ja värittyneen päällyksen välillä. 
| 0 | 1 | 2 | 3 |
| --- | --- | --- | --- |
W-lokuksen periytyminen
| X | I | i |  |
| I | II hopea | Ii hopea |  |
| i | Ii hopea | ii ei-hopea |  |
O-lokus – punainen

O-lokuksen dominoiva alleeli O muuttaa kissan mustan pigmentin punaiseksi. Diluutiopunainen väritys on nimeltään kerma.
O-lokus sijaitsee X-kromosomissa. Koska uroksella on vain yksi X-kromosomi, se on aina väriltään punainen jos emältä peritty X-kromosomi sisältää O-lokuksessa dominoivan alleelin. Genotyypiltään se on lokuksen suhteen O-. Naaraskissan genotyyppi voi olla joko heterotsygootti (kilpikonna) tai homotsygootti (punainen).
Kilpikonnavärityksessä kissan pigmentti on osittain punaista ja osittain mustaa. Musta pigmentti voi kissan B-lokuksen genotyypin mukaisesti saada eri sävyjä. Sekä mustaan että punaiseen pigmenttiin vaikuttaa kissan genotyyppi D-lokuksen suhteen.
Silloin tällöin syntyy kilpikonnaväritteisiä uroksia. Yleensä niiden takana on geenivirhe, eli kissalla on kaksi X-kromosomia ja Y-kromosomi (XXY).
| --- | --- |
: Punainen
: Kilpikonna : musta ja punainen
: Suklaakilpikonna: suklaa ja punainen
: Kanelikilpikonna: kaneli ja punainen
: Sinikilpikonna : sininen ja kerma
: Lilakilpikonna : lila ja kerma. Kuvan kissalla on naamiokuvio.
: Beigekilpikonna : beige ja kerma
| 0 | 1 | 2 | 3 | 4 |
| --- | --- | --- | --- | --- |
O-lokuksen periytyminen
| X | (isä) OO | (isä) Oo |  |  |
| (emä) OO | ♀: OOOO, punainen  ♂: OO-, punainen | ♀: OOOo, kilpikonna  ♂: OO-, punainen |  |  |
| (emä) Oo | ♀: OOOo, kilpikonna  ♂: Oo-, ei-punainen | ♀: OoOo, ei-punainen  ♂: Oo-, ei-punainen |  |  |
T-lokus – tabbykuviointi

Kaikki kissat kantavat T-lokuksessa jotain tabbykuviota. Kissalla pitää olla ainakin yksi agoutigeeni A, jotta tabbykuvio tulee näkyviin.
| --- | --- |
: Tikattu tabby (ticked tabby): kukin karva on "tikattu" eli raidallinen. Kissan väri näyttää kauempaa tasaiselta, lähempää rakeiselta.
: Tiikeri (mackerel tabby): kapeat raidat.
: Klassinen tabby (blotched tai classic tabby): raidat ovat leveät ja saattavat muodostaa kyljissä kierrekuviot.
| 0 | 1 | 2 | 3 | 4 |
| --- | --- | --- | --- | --- |
T-lokuksen periytyminen
| X | TTa | TT | TTb |  |
| TTa | TTaTTa tikattu tabby | TTaTT tikattu tabby | TTaTTb tikattu tabby |  |
| TT | TTaTT tikattu tabby | TTTT tiikeri | TTTTb tiikeri |  |
| TTb | TTaTTb tikattu tabby | TTTTb tiikeri | TTbTTb klassinen tabby |  |
T-lokus – tabbykuviointi > ds-modifioija

Täplikkyys ei ole T-lokuksen alleeli, vaan erillinen modifioija, joka liittyy T-lokuksen toimintaan hajottamalla perittyä kuviota. Tiikerikuvion ohessa mahdollisesti periytyvä ds-modifioija hajottaa kuvion täpliksi. Mikäli ds-modifioija periytyy kummaltakin vanhemmalta, täplikäs kuvio on puhdas. Niin sanottu huono tiikeri eli vain osittain täpliksi hajonnut tiikeritabbykuvio syntyy, kun kissa perii ds-modifioijan vain toiselta vanhemmaltaan.
| --- | --- |
: Täplikäs tabby (spotted tabby): kapeat täpliksi katkenneet raidat. Vasemmanpuoleisella kissalla osittainen täpläkuvio, oikeanpuoleisella kokonainen.
: Ruusuketabby (rosetted tabby): rengasmaiset täplät kuten oselotilla. Harvinainen, esiintyy lähinnä bengalilla.
: Marmoritabby: epäsäännölliset raidat, voivat muistuttaa "venytettyä" ruusuketabbya. Harvinainen, esiintyy lähinnä bengalilla. Kuvan kissalla klassista tabbya muistuttava kuvio, ihanteellinen marmoritabby poikkeaa klassisesta tabbysta mahdollisimman selkeästi ja on pitkittäissuuntainen.
T-lokus – tabbykuviointi > Rufismi

Ruskean pigmentin variaatiota kutsutaan rufismiksi . Rufismin määrä määrittelee värisävyn lämpimyyden tabbykuvioisen kissan turkissa. Rufismi periytyy todennäköisesti polygeneettisesti.
Joillakin roduilla kasvatuksessa pyritään tuottamaan kissoja, jotka olisivat erityisen lämpimän tai kylmän sävyisiä.
S-lokus – valkolaikut

Kissoilla esiintyvät valkoiset laikut periytyvät dominoivasti  . Valkolaikut on joissakin rekistereissä jaettu kolmeen ryhmään: van, harlekiini ja kaksivärinen. Rotukissoilla pyritään usein kasvattamaan symmetrisiä kuviointeja, mutta vapaasti lisääntyvillä kissoilla laikut ovat monesti satunnaisemmin sijoittuneita.
Varsinaisen valkokirjavuuden lisäksi kissoilla esiintyy joskus kaulassa pieni valkoinen täplä, jota kutsutaan myös medaljongiksi. Medaljongin periytymisestä ei ole tarkkaa tietoa, ja sen saattaa aiheuttaa jokin muu tai useampi geeni.
| --- | --- |
: Van on suurimmaksi osaksi valkoinen kissa, jonka pää ja häntä ovat värilliset. Värillisessä osassa ei saa olla valkoisia karvoja tai haamukuvioita. Valkoiset korvat ovat toivottavat.
: Harlekiini on useiden värillisten, mielellään selkeäreunaisten laikkujen peittämä. Laikkujen tulee peittää vähintään 1/4 ja korkeintaan 1/2. Näyttelykissoilla värillisissä osissa ei saa olla yksittäisiä valkoisia karvoja tai haamukuvioita.
: Kaksivärisellä (bicolor) kissalla valkoista on noin puolesta neljännekseen turkista. Näyttelykissoilla laikkujen pitää erottua selkeästi toisistaan ja niiden pitää olla tasaisesti sijoittuneita sekä väriltään puhtaita. Värillistä tulee olla vähintään 1/2 ja enintään 3/4 ja loput valkoista. Valkoista täytyy olla jaloissa, rinnassa, kasvoissa ja vatsassa. Värillisessä osassa ei saa olla yksittäisiä valkoisia karvoja.
: Smokkikuvio on kaksivärinen kuvio, jossa kissalla on valkeaa kasvoissa, kaulassa, vatsassa ja käpälissä. Ihanteellisesti kuvio on symmetrinen, vatsa on täysin valkea, ja jaloissa on yhtä paljon valkoista. Nimitystä "smokki" käytetään erityisesti mustien kissojen kohdalla.
: Medaljonki mustalla kissalla. Monella rodulla medaljonki on epätoivottu ominaisuus.
W-lokus – dominanttivalkoinen

W-lokus vastaa kokovalkoisesta värityksestä. Valkoisuustekijä W on dominoiva. Valkoinen peittää alleen muiden lokusten genotyypin mukaisen värityksen.
| --- | --- |
: Valkoinen kissa on kokovalkoinen. Sillä ei ole väriä edes korvissa, mikä erottaa sen suurimerkkisistä kirjavista värityksistä.
| 0 | 1 | 2 | 3 |
| --- | --- | --- | --- |
W-lokuksen periytyminen
| X | W | w |  |
| W | WW valkoinen | Ww valkoinen |  |
| w | Ww valkoinen | ww ei-valkoinen |  |
Danny Dark

| Danny Dark |
| --- | --- |

Henkilötiedot
Koko nimi:  Daniel Melville Croskery
Syntynyt: 19. joulukuuta 1938 Yhdysvallat Tulsa, Oklahoma
Kuollut: 13. kesäkuuta 2004 (65 vuotta) Yhdysvallat Los Angeles, Kalifornia
Ammatti:  DJ ääninäyttelijä
Puoliso:  JoBee (?–2004)
Näyttelijä
Aktiivisena:  1963–2004
Merkittävät roolit:  Teräsmies (Superystävät)
Aiheesta muualla
IMDb 
Danny Dark (oik. Daniel Melville Croskery, 19. joulukuuta 1938 – 13. kesäkuuta 2004) oli yhdysvaltalainen ääninäyttelijä, joka tunnettiin muun muassa Teräsmiehen äänenä 1970- ja 1980-luvulla useissa Superystävät animaatioissa.
Ura

Dark muistetaan erityisesti lukuisista mainosäänistään sekä esiintymisestään 1970- ja 1980-luvulla Teräsmiehen äänenä. Hän aloitti uransa nuorena aluksi DJ:nä paikallisella radioasemalla ja siirtyi myöhemmin työskentelemään Clevelandiin, Miamiin, New Orleansiin ja St. Louisiin ennen kuin sai vakituisen aseman losangelesilaisesta KLAC-AM-radiokanavalta vuosina 1963–1966. Dark tunnettiin erityisesti DJ:nä, joka teki kuuntelijoilleen useita pilapuheluita ja ilmoituksia. Tämän jälkeen hän siirtyi mainosääneksi ja televisioiden kuuluttajaksi. Dark oli muun muassa pitkään NBC-televisiokanavan juontajaäänenä.
Aiheesta muualla

Danny Dark. TV.com. Arkistoitu 28.4.2013. (englanniksi)
Voice Chasers (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data
Gloucester (Sierra Leone)

| Gloucester |
| --- | --- |
 Gloucester
 Koordinaatit: 8°20′N, 13°04′W 
Valtio:   Sierra Leone
Alue:  Läntinen alue
Piirikunta:  Läntisen alueen maaseutu
Aikavyöhyke:  UTC-5
Infobox OKVirheellinen NIMI-arvo: 
Gloucester on kylä Sierra Leonen Läntisellä alueella, Läntisen alueen maaseudulla.
Muun muassa sierraleonelainen kirjailija Africanus Horton syntyi Gloucesterissa.
Historia

Gloucesterin perusti vuonna 1814 kuvernööri Charles MacCarthy siirtokunnaksi vapautetuille afrikkalaisille orjille. Lähetyssaarnaaja Henry Düring toimi aktiivisena kylässä vuosien 1816 ja 1823 välillä.
Väestö

Gloucesterin väestö kuuluu melkein kokonaan kriojen etniseen ryhmään. Krioa puhutaan kylässä laajasti.
Bérénice Marlohe

| Bérénice Marlohe |
| --- | --- |
 Bérénice Marlohe vuonna 2012.
Henkilötiedot
Syntynyt: 19. toukokuuta 1979 (ikä 45) Pariisi, Ranska
Näyttelijä
Aktiivisena:  2007–
Merkittävät roolit:  Sévérine (007 Skyfall)
Aiheesta muualla
IMDb 
AllMovie
Bérénice Marlohe (s. 19. toukokuuta 1979 Pariisi, Ranska) on ranskalainen näyttelijä. Hän aloitti näyttelijän uransa vuonna 2007 lyhytelokuvassa La discordance. Vuonna 2012 hän esiintyi James Bond -elokuvassa 007 Skyfall.
Aiheesta muualla

Kuvia tai muita tiedostoja aiheesta Bérénice Marlohe Wikimedia Commonsissa
Bérénice Marlohe Internet Movie Databasessa. (englanniksi)
Bérénice Marlohe Allmoviessa (englanniksi)
Bérénice Marlohe (Arkistoitu – Internet Archive) -fanisivusto (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Yhdysvallat  Korea  Alankomaat  Puola 
Henkilöt:  Deutsche Synchronkartei 
Muut:  IdRef
ORP Mewa (1935)

| ORP Mewa |
| --- | --- |
 ORP Mewa

Aluksen vaiheet
Rakentaja:  Stocznia Gdyńska, Gdynia
Kölinlasku:  1933
Laskettu vesille:  10. tammikuuta 1935
Palveluskäyttöön:  25. lokakuuta 1935
Loppuvaihe:  romutettu 1981
Tekniset tiedot
Uppouma:  183 t
Pituus:  45 m
Leveys:  5,5 m
Syväys:  1,7 m
Koneteho:  2 × dieselmoottoria 1 050 hp
Nopeus:  17,5 solmua
Aseistus
Aseistus:  1 x 75 mm tykki 2 x 7,92 mm konekivääriä 20 x merimiinaa tai syvyyspommia
ORP Mewa oli Puolan laivaston Jaskółka-luokan miinanraivaaja toisessa maailmansodassa.
Valmistus

Alus tilattiin Stocznia Gdynskalta (merivoimien telakka) Gdyniasta, missä köli laskettiin 1933. Alus laskettiin vesille 10. tammikuuta 1935 ja valmistui 25. lokakuuta 1935.
Palvelus

Alus poistettiin palveluksesta 1970.
Nälkälinnanmäki

Kaupunginkirjaston rakennus Nälkälinnanmäen huipulla.
Nälkälinnanmäki (ruots. Hungerborg) on Savonlinnan keskustassa, lähellä Olavinlinnaa oleva mäki.
Nimen historia

Mäen ruotsinkielinen nimi Hungerborg viittaa linnoitushistoriaan: mäellä on mahdollisesti sijainnut Olavinlinnan apuvarustus, vähempiarvoinen linnoitus tai merkittävä tähystys- ja vartiointipaikka. Ruotsin kielessä hunger- tai svält-etuliitettä on käytetty kuvaamaan vähempiarvoista tai toissijaista paikkaa. ‘Nälkälinnoja’ oli yleisesti muidenkin suurten linnoitusten läheisyydessä, esimerkiksi Narvassa. Hungerborgin niitty mainitaan Olavinlinnan 1600-luvun tilikirjoissa.
Mäen sotahistoriaa

Nälkälinnanmäellä on ollut osansa Ruotsin ja Venäjän välisissä sodissa. Suuren pohjan sodan aikana venäläiset piirittivät Olavinlinnaa kesäkuussa 1714 ja rakensivat kevyitä varustuksia linnan ympäristöön, todennäköisesti myös Nälkälinnanmäelle. Venäläisten karttapiirroksessa vuodelta 1748 mäen länsipäähän on merkitty redutti eli pieni kehävallien ympäröimä maanalainen linnake, jonka tarkoitus lienee ollut suojata Olavinlinnaan tulevaa kulkureittiä. Kustaa III:n sodan aikana Ruotsin joukot tunkeutuivat Savonlinnaan kesäkuussa 1788, jolloin Olavinlinnaan hyökättäessä Nälkälinnanmäen suojiin tehtiin tukikohta.
Nälkälinnan puisto

Mäki oli 1800-luvun alkupuoliskolla täysin rakentamaton, ja sillä oli käyttöä Olavinlinnan ja myöhemmin kaupunkilaisten laidun- ja kasvimaana. 1860-luvulla mäellä sijaitsi jonkin aikaa huvihuoneeksi kutsuttu hökkeli. 1800-luvun lopulla mäellä tehtiin pengerrys- ja istutustöitä ja siitä tuli yksi kaupungin ensimmäisistä yleisistä puistoista. Tältä ajalta ovat peräisin puiston komeat lehtikuuset. Nälkälinnanmäelle kokoonnuttiin erityisesti vappua viettämään.